TIDLOR แรลลี่ 4 วันพุ่ง 7% เก็งงบ Q2 นิวไฮ รับสินเชื่อโต โบรกชูเป้า 41 บ.
TIDLOR บวกยาว 4 วัน ทะยาน 7% เก็งกำไรไตรมาส 2 นิวไฮ โต 26% แตะ 975 ลบ. อานิสงส์สินเชื่อโตและ NPL ยังจัดการได้ดีที่ 1.35% โบรกชูเป้า 41 บ.
TIDLOR บวกยาว 4 วัน ทะยาน 7% เก็งกำไรไตรมาส 2 นิวไฮ โต 26% แตะ 975 ลบ. อานิสงส์สินเชื่อโตและ NPL ยังจัดการได้ดีที่ 1.35% โบรกชูเป้า 41 บ.
26 ก.ค. 2565

ผู้สื่อข่าวรายงานว่า วันนี้ (26 ก.ค.65) ราคาหุ้น บริษัท เงินติดล้อ จำกัด (มหาชน) หรือ TIDLOR ณ เวลา 11:15 น. อยู่ที่ระดับ 29 บาท บวก 0.75 บาท หรือ 2.65% สูงสุดที่ระดับ 29.25 บาท ต่ำสุดที่ระดับ 28.25 บาท ด้วยมูลค่าการซื้อขาย 436.78 ล้านบาท

ทั้งนี้ราคาหุ้น TIDLOR ปรับตัวขึ้นมาต่อเนื่อง 4 วันติดนับตั้งแต่ราคาหุ้นปิดที่ระดับ 27 บาท เมื่อวันที่ 20 ก.ค. 65 คิดเป็นการปรับตัวเพิ่มขึ้น 2 บาท หรือคิดเป็น 7.40%
บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ว่า TIDLOR เป็นรายใหญ่ในธุรกิจจำนำทะเบียน และมีการกระจายรายได้ผ่านธุรกิจประกันที่ดี โดยรวมยังมีโอกาสเติบโตสูงทั้ง 2 ธุรกิจ รวมถึงฐานเงินทุนที่แข็งแกร่งจากกลุ่มผู้ถือหุ้น และเรตติ้งที่ดีระยะสั้นคาดกำไรไตรมาส 2/65 New high อยู่ที่ 975 ล้านบาท เติบโต 26% จากงวดเดียวกันของปีก่อน และเติบโต 4% จากไตรมาสก่อน จากสินเชื่อเติบโต 28% จากงวดเดียวกันของปีก่อน และ NPL ยังจัดการได้ดีที่ 1.35% และคาดกำไรปีนี้เติบโตสูงต่อเนื่อง เติบโต 28% จากงวดเดียวกันของปีก่อน อยู่ที่ 4,051 ล้านบาท จากการเพิ่มของสินเชื่อรวม และการเพิ่มขึ้นของค่าธรรมเนียมนายหน้าขายประกัน ส่วน NPL ยังบริหารจัดการได้อยู่ในระดับต่ำ แนะนำราคาเป้าหมาย 41 บาท